CELEX: C2004/262/55
Language: lt
Date: 2004-10-23 00:00:00
Title: Byla T-253/04 Zubeyir Aydar Kongra-Gel ir 10 kitų vardu 2004 m. birželio 25 d. pareikštas ieškinys Europos Sąjungos Tarybai

23.10.2004   
            
            
               LT
            
            
               Europos Sąjungos oficialusis leidinys
            
            
               C 262/28
            
         Zubeyir Aydar Kongra-Gel ir 10 kitų vardu 2004 m. birželio 25 d. pareikštas ieškinys Europos Sąjungos Tarybai
   (Byla T-253/04)
   (2004/C 262/55)
   Bylos kalba: anglų
   2004 m. birželio 25 d. Europos Bendrijų Pirmosios instancijos teisme buvo pareikštas Zubeyir Aydar, Friburgas (Šveicarija), Haydar Isik, Maisoich (Vokietija), Kazim Baba, Berlynas (Vokietija), George Aryo, Oldenzaal (Olandija), Sait Uzun, Egg/Flaw (Šveicarija), lordo Nicholas Rea, Londonas (Jungtinė Karalystė), Hugo Charlton, Londonas (Jungtinė Karalystė), Roger Tomkins, Droucha (Kipras), Mark Thomas, Londonas (Jungtinė Karalystė), Hugo Van Rompaye, Geel (Belgija) ir Jean Paul Nunez, Monpelje (Prancūzija), atstovaujamų barristers M. Muller, E. Grieves ir C. Vine bei solicitor G. Pierce, ieškinys Europos Sąjungos Tarybai.
   Pareiškėjas Pirmosios instancijos teismo prašo:
   
               —
            
            
               panaikinti 2004 m. balandžio 2 d. Tarybos sprendimo 2004/306/EB dalį, uždraudžiančią PKK (Kurdistano darbininkų partija), kitaip vadinamą KONGRA-GEL, ir Reglamentą 2580/2001;
            
         
               —
            
            
               arba paskelbti Reglamentą 2580/2001 neteisėtu dėl jo taikymo pareiškėjų atžvilgiu;
            
         
               —
            
            
               imtis tokio tolimesnio veiksmo, kuris Teismui atrodys tinkamas;
            
         
               —
            
            
               priteisti iš Tarybos pareiškėjų šio proceso metu patirtas bylinėjimosi išlaidas;
            
         
               —
            
            
               priteisti iš Tarybos žalos atlyginimą.
            
         Teisiniai pagrindai ir pagrindiniai argumentai
   Pareiškėjai teigia, kad Taryba, priimdama sprendimą uždrausti PKK, kitaip vadinamą KONGRA-GEL, veikė pažeisdama EB sutarties materialines ir procesines normas.
   Pareiškėjai tvirtina, kad Taryba iš esmės pažeidė EB sutartį dėl to, kad:
   
               —
            
            
               netaikė prieinamų, objektyvių kriterijų tiksliems faktams;
            
         
               —
            
            
               negerbė pagrindinių laisvių, įskaitant saviraiškos laisvę ir asociacijos laisvę, saugomas Europos žmogaus teisių konvencijos 10 ir 11 straipsniais;
            
         
               —
            
            
               pažeidė tokius Bendrijos teisės principus kaip proporcingumas, tikrumas, lygybė ir teisė į teisingą teismą;
            
         
               —
            
            
               piktnaudžiavo valdžia.
            
         Be to, pareiškėjai tvirtina, jog Taryba pažeidė EB sutartį procedūros atžvilgiu šiais būdais:
   
               —
            
            
               nesuteikdama pareiškėjams galimybės skųstis iki uždraudimo ir/arba teisės į teisingą teismą, ir/arba efektyvios priemonės ginčyti faktinius Tarybos teiginius Europos žmogaus teisių konvencijos 6 ir 13 straipsnių prasme;
            
         
               —
            
            
               nepateikdama tikslių arba tinkamų motyvų teisiškai ir faktiškai pagrįsti savo sprendimą.